Blaise Cendrars
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1900-tallet
Blaise Cendrars var en fransk forfatter av sveitsisk opprinnelse. Han var en eventyrer som reiste verden rundt som sjømann, vagabond, fremmedlegionær, oppdagelsesreisende og journalist.
Cendrars skrev i tiden rundt 1910 eksperimentell lyrikk som påvirket Guillaume Apollinaire og surrealistene. Hans lyrikk henter inspirasjon fra kubistisk kunst, afrikansk kunst og musikk, reklame og plakatkunst. Diktene er vitale, fylt av overraskende bilder og ofte preget av en kosmisk livsopplevelse. Han kan også virke som en religiøs søker som aldri finner en gud.Etter 1920 skrev Cendrars særlig romaner og selvbiografier som gjenspeilte reisevirksomheten hans. Av bøkene hans kan nevnes Les Pâques à New York (1912), J'ai tué (1918), Du Monde entier (1919), Petits contes nègres pour les enfants des blancs (1928), Rhum (1930), La Vie dangereuse (1938), Bourlinguer (1948) og Emmène-moi au bout du monde (1955). På norsk foreligger Prosa om Den transsibirske jernbanen og andre dikt, 1912-24 (1994), gjendiktet av Tom Lotherington. Utgivelser i norsk oversettelse Prosa om Den transsibirske jernbanen og andre dikt, 1912-24 (1994) Les mer i Store norske leksikon Frankrikes litteratur litteratur lyrikk roman bok Eksterne lenker Constellation Cendrars Larousse: Artikkel om Blaise Cendrars fra Dictionnaire mondial des littératures